ይህ እርምጃ ከማንም በላይ ለትግራይ ህዝብ እፎይታን የሚሰጥ ነው። አንዳንድ የትግራይ አክቲቪስቶችና ልሂቃን እያደነቆሩን እንዳለው የጠ/ሚር አብይ እርምጃ የትግራይ ህዝብ ላይ ያነጣጠረ አይደለም። አንድ ያነጋገርኳቸው የቀድሞ የፖሊስ መኮንን ይህ የሰሞኑ እርምጃ ለትግራይ ህዝብ ትንሳዔን ይዞ የሚመጣ ነው። እነዚህ ወደ ከርቸሌ የገቡና እንዲገቡ ማዘዢያ የተቆረጠባቸው የህወሀት ሹማምንት ከማንም በላይ መከራና ፍዳ ያመጡት ለትግራይ ህዝብ ነው። በእነሱ ዳፋ የትግራይ ህዝብ ዋጋ ሊከፍል አይገባም። እንደአልቅት ጀርባው ላይ ተሰክተውና ተጣብቀው ደሙን ሲመጡ የከረሙት ህወሀቶች ለፍርድ ሲቀርቡ መቀሌ መደነስ፡ አክሱም መጨፈር፡ አዲግራት አጆሀ ማለት እንጂ ስጋት ሊገባቸው አይገባም።